পেতিত: নিজের জন্য খেলে নেইমার, ম্যাচ জেতানোর ক্ষমতা নেই
শীতকালীন দলবদলের আগ মুহূর্তে নেইমারকে নিয়ে আবারও নিজেদের আগ্রহের কথা জানিয়ে আলোচনার জন্ম দিয়েছে বার্সেলোনা। কদিন আগে নেইমারকে ফিরিয়ে আনার চেষ্টা করার কথা বলেছেন বার্সা পরিচালক এরিক আবিদাল। বার্সার এই আগ্রহ নিয়ে যখন ফিসফাস তখন নেইমারকে সমালোচনায় বিদ্ধ করলেন সাবেক ফরাসি মিডফিল্ডার ইমানুয়েল পেতিত।
ফ্রান্সের হয়ে বিশ্বকাপজয়ী তারকার দাবি, নেইমার নিজের জন্য ফুটবল খেলে। তার ম্যাচ জেতার মতো ক্ষমতা নেই। জিনেদিন জিদান, ইয়ুরি জুরকায়েফদের তুলনা টেনে নেইমারের সমালোচনা করেছেন পেতিত।
তিনি বলেন, ‘জীবনে আমি অনেক অসাধারণ আক্রমণাত্মক ফুটবলারের সঙ্গে খেলেছি। জিনেদিন জিদান, ইয়ুরি জুরকায়েফ ছিলেন, তারা একাই ম্যাচের গতি পাল্টে দেওয়ার ক্ষমতা রাখত। ওরা রক্ষণকাজে সাহায্য করত না, আমরা (ডিফেন্ডার, মিডফিল্ডার) তাতে কিছু মনেও করিনি। আমরাই বেশি কষ্ট করতাম। কারণ আমাদের জানা ছিল, হুট করে ব্যক্তিগত নৈপুণ্যে কেউ ম্যাচ জেতালে সেটা তারাই পারবে। নেইমার তেমন খেলোয়াড় নয়।’
নেইমারকে স্বার্থপর ফুটবলার উল্লেখ করে ফরাসি তারকা বলেন, ‘নেইমার শুধু নিজের জন্যই খেলে, শুধুই নিজের জন্য। দলের প্রতি ওর কোনো আত্মনিবেদন নেই। আপনি নিজেকে পিএসজির যেকোনো খেলোয়াড়ের জায়গায় চিন্তা করে দেখেন, তারা মাসের পর মাস নেইমারকে সহ্য করে যাচ্ছেন। নেইমার সমর্থকদের তোয়াক্কা করে না। ও দলকে সম্মানও দেয় না।’
তথ্যমন্ত্রী: খালেদা জিয়ার বন্দীদশা নিয়ে রাজনীতি করতে চায় বিএনপি
অবসরের কথা ভাবছেন কোহলি
কোহলিকে সাবধান করলেন বোল্ট